El ‘Plácido’ de Berlanga puja a l’escenari del Teatre El Musical amb l’obra ‘Convida un pobre a la teua taula’

## El ‘Plácido’ de Berlanga puja a l’escenari del Teatre El Musical amb l’obra ‘Convida un pobre a la teua taula’

Escena de l'obra 'Convida un pobre a la teua taula'. Fotos: Miguel Lorenzo.

En l’Any Berlanga, ASSAIG-Grup de Teatre de la Universitat de València va retre el seu propi homenatge al cineasta valencià amb l’estrena a La Nau de la primera adaptació dramàtica de la seua pel·lícula ‘Plácido’ recuperant el títol original de l’obra fílmica: ‘Convida un pobre a la teua taula’. L’obra se n''ha pujat ara, en febrer, a les taules del Teatre El Musical on es va representar una vegada més, el passat dia 17, amb el suport de la Regidoria d'Acció Cultural de l'Ajuntament de València.

El 2021 va ser declarat com a **Any García-Berlanga** pel Consell de la Generalitat Valenciana, en commemoració del centenari del naixement del cineasta valencià (1921-2021); i una Comissió Commemorativa, adscrita a la Presidència de la GVA i formada pel Ministeri de Cultura i Esports, la Diputació de València i l’Ajuntament de la ciutat, entre uns altres membres, va ser l’encarregada d’establir i pautar la programació d’activitats durant tot l’exercici, en la qual es va incloure l’última producció d’**ASSAIG-Grup de Teatre de la Universitat de València**, ‘**Convida un pobre a la teua taula**’, amb direcció de **Pep Sanchis** i **Núria Martín**, i text de **Javier Sahuquillo** i **Borja López Collado**.

Amb aquest títol, ASSAIG ha recuperat el nom original de la pel·lícula ‘Plácido’, permetent el diàleg amb el present. Segons apunta Pep Sanchis, “hem treballat sobre el món que planteja el cineasta, un creador compromés amb la societat i l’ésser humà, i l’hem trasplantat al present, als personatges, les situacions i la crítica social de la nostra realitat”.

Per a aquesta comesa, s’han utilitzat els ingredients que planteja l’obra mestra de Berlanga: un tètric i fosc conte de Nadal on l’home és llop per a l’home, els diners no coneixen més referent que ells mateixos, i la província i les seues gents són tot allò fora de la M-30. La crisi econòmica i els desafiaments de supervivència de les classes més desfavorides, la caritat privada com a motor solidari enfront de l’abandó sistemàtic de l’Estat a la seua ciutadania i l’humor, la mala bava i la ironia àcida com a mecanismes de denúncia dels abusos de les classes privilegiades i els seus tentacles situats en el sistema financer i polític.

Tot això és ‘Plácido’, de García-Berlanga, i tot això és el repte al qual s’ha enfrontat la nova producció d’ASSAIG amb l’adaptació teatral ‘Convida un pobre a la teua taula’, un projecte ambiciós, generós amb l’autor, que respecta la seua cosmovisió i trasllada el llenguatge audiovisual al llenguatge teatral.

En definitiva, ‘Convida un pobre a la teua taula’ és una metamorfosi que parteix del respecte “reverencial i sagrat al material original” i aterra al més pur estil Berlanga: des de la irreverència, traint-se a ell mateix, des de l’acidesa més corrosiva, el desafiament institucional i el menyspreu cap als paradigmes d’allò políticament correcte.

Organitzada per la Universitat de València, a través del Vicerectorat de Cultura i Esport, i la Fundació General UV, l’obra ‘Convida un pobre a la teua taula’ ha comptat amb la col·laboració institucional de Presidència de la Generalitat Valenciana, on s’inscriu la Comissió Commemorativa de l’Any Berlanga presidida per **Rosana Pastor**, i l’Ajuntament de València, a través de la Regidoria d’Acció Cultural que representa **Maite Ibáñez**; amb la participació de l’Institut Valencià de Cultura.

Imatges: 

Arxivat en:

, Arts escèniques
, Fundació General UV
, Teatre

## Altres Notícies

La Nau de la Universitat es vist de blanc i negre en una obra teatral per a recordar Lluís Alcanyís, 'el metge de València'

Arranca a la Safor la gira d’Escena Erasmus UV i la Diputació de València amb ‘Un instant de bellesa’

ASSAIG-Grup de Teatre de la UV debuta amb el seu primer drama a La Nau, ‘El Far’, una adaptació de l’obra d’Octavi Egea

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar